CELEX: 62018CN0511
Language: sk
Date: 2018-08-03 00:00:00
Title: Vec C-511/18: Návrh na začatie prejudiciálneho konania, ktorý podala Conseil d’État (Francúzsko) 3. augusta 2018 – La Quadrature du Net, French Data Network, Fédération des fournisseurs d’accès à Internet associatifs, Igwan.net/Premier ministre, Garde des Sceaux, ministre de la Justice, Ministre de l'Intérieur, Ministre des Armées

29.10.2018   
            
            
               SK
            
            
               Úradný vestník Európskej únie
            
            
               C 392/7
            
         
      Návrh na začatie prejudiciálneho konania, ktorý podala Conseil d’État (Francúzsko) 3. augusta 2018 – La Quadrature du Net, French Data Network, Fédération des fournisseurs d’accès à Internet associatifs, Igwan.net/Premier ministre, Garde des Sceaux, ministre de la Justice, Ministre de l'Intérieur, Ministre des Armées
      (Vec C-511/18)
      (2018/C 392/10)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Žalobcovia: La Quadrature du Net, French Data Network, Fédération des fournisseurs d’accès à Internet associatifs, Igwan.net
      
         Žalovaní: Premier ministre, Garde des Sceaux, ministre de la Justice, Ministre de l'Intérieur, Ministre des Armées
      
         Prejudiciálne otázky
      
      
                  1.
               
               
                  Má sa povinnosť všeobecného a nediferencovaného uchovávania, uložená poskytovateľom na základe ustanovení článku 15 ods. 1 smernice [2002/58/ES] z 12. júla 2002 (1), považovať, v kontexte poznačenom vážnou a pretrvávajúcou hrozbou pre národnú bezpečnosť, najmä pokiaľ ide o riziko terorizmu, za zásah odôvodnený právom na bezpečnosť zaručeným v článku 6 Charty základných práv Európskej únie a požiadavkami národnej bezpečnosti, za ktoré nesú zodpovednosť len členské štáty podľa článku 4 Zmluvy o Európskej únii?
               
            
                  2.
               
               
                  Má sa smernica z 12. júla 2002, v spojení s Chartou základných práv Európskej únie, vykladať v tom zmysle, že povoľuje legislatívne opatrenia, akými sú opatrenia zhromažďovania, v reálnom čase, údajov o prenose dát a polohe určitých jednotlivcov, ktoré, aj keď zasahujú do práv a povinností poskytovateľov služieb elektronických komunikácií, neukladajú im žiadne špecifické povinnosti uchovávania ich údajov?
               
            
                  3.
               
               
                  Má sa smernica z 12. júla 2002, v spojení s Chartou základných práv Európskej únie, vykladať v tom zmysle, že v každom prípade podmieňuje regulárnosť postupov zhromažďovania údajov o pripojení požiadavke informovania dotknutých osôb, pokiaľ takáto informácia už nemôže ohroziť vyšetrovania vedené príslušnými orgánmi alebo ak takéto postupy sa môžu považovať za zákonné vzhľadom na všetky ostatné existujúce procesné záruky za predpokladu, že tieto zaručujú efektívnosť práva na účinný prostriedok nápravy?
               
            
         (1)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (Ú. v. ES L 201, 2002, s. 37; Mim. vyd. 13/029, s. 514).